
Οργανισμός του Επιμελητηρίου Χανίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 20 του Ν. 2503/97 «Διοίκη¬ 
ση, Οργάνωση, Στελέχωσητης Περιφέρειας, ρύθμιση θε¬ 
μάτων για την τοπική αυτοδιοίκηση και άλλες διατάξεις» 
(ΦΕΚ107/Α). 

2. Το άρθρο 29Ατου Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137/Α/85) όπως προστέθηκε με το 
άρθρο 27 του Ν. 2081/92 (ΦΕΚ 154/Α/92) και τροποποιή¬ 
θηκε με το άρθρο 1 παραγρ.2ατου Ν.2469/97 (ΦΕΚ38/Α) 
και το γεγονός ότι από τις διατάξεις του παρόντος δια¬ 
τάγματος δεν προκαλείται πρόσθετη δαπάνη σε βάρος 
του προϋπολογισμού του Επιμελητηρίου Χανίων. 

3. Το Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ 19/Α/96). 

4. Το Π.Δ. 373/1995 «Συγχώνευση των Υπουργείων Προ¬ 
εδρίας της Κυβέρνησης και Εσωτερικών στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων τους» (ΦΕΚ Α/201 /95). 

5. Την 114/4.10.96 απόφαση του Πρωθυπουργού και 
της Υπουργού Ανάπτυξης «Ανάθεση αρμοδιοτήτων 
στους Υφυπουργούς Ανάπτυξης Άννα Διαμαντοπούλου 
και Μιχάλη Χρυσοχοΐδη» (ΦΕΚ 924/Β/96). 

6. Την ΔΙΔΚ/Φ. 1/20199/5.9.97 απόφαση του Πρωθυ¬ 
πουργού και του Υπουργού Εσωτερικών, Δημ. Διοίκησης 
και Αποκέντρωσης στους Υφυπουργούς Εσωτερικών Δη¬ 
μόσιας Διοίκησης και Αποκέντρωσης (ΦΕΚ 801/Β/97),ό¬ 
πως τροποποιήθηκε με την όμοιά της αριθμ. ΔΙΔΚ. 
Φ1/23470/20.10.97 (ΦΕΚ 924 Β'.). 


7. Την 1107147/1239/0006Α/4.10.96 απόφαση του Πρω¬ 
θυπουργού και του Υπουργού Οικονομικών στους Υφυ¬ 
πουργούς Οικονομικών» (ΦΕΚ922/Β). 

8. Τις 148/1998 και 463/1998 Γνωμοδοτήσεις του Συμ¬ 
βουλίου της Επικράτειας με πρόταση τωνΥφυπουργών Ε- 
σωτ. Δημ. Διοίκησης και Αποκέντρωσης, Οικονομικών και 
Ανάπτυξης, αποφασίζουμε: 

Άρθρο 1 

Αποστολή του Επιμελητηρίου Χανίων. 

1. Το επιμελητήριο Χανίων, ΝΠΔΔ αποτελεί υποχρεωτι¬ 
κή, αυτοτελή και ανεξάρτητη ένωση φυσικών και νομικών 
προσώπων, που ασκούν εμπορική δραστηριότητα στην 
περιφέρεια του νομού Χανίων και τελεί υπό την εποπτεία 
του Υπουργού Ανάπτυξης. 

2. Σκοπός του Επιμελητηρίου Χανίων είναι η προστασία 
και ανάπτυξη του εμπορίου, της Βιομηχανίας της βιοτε¬ 
χνίας και των επαγγελμάτων στην περιφέρειά του μέσα 
στα πλαίσια των συμφερόντων της Εθνικής Οικονομίας, 
ως και η εν γένει οικονομική πρόοδος αυτής. 

Η παροχή γνωμοδοτικών εισηγήσεων, για κάθε θέμα οι¬ 
κονομικού περιεχομένου, στην πολιτεία με γνώμονα πά¬ 
ντοτε την οικονομική ανάπτυξη της περιφερείας του και 
την εξυπηρέτηση του γενικότερου συμφέροντος της ε¬ 
θνικής οικονομίας. Επίσης η παροχή γνωμοδοτικών ειση¬ 
γήσεων και πληροφοριών για κάθε θέμα οικονομικού πε¬ 
ριεχομένου προς τα μέλη του και κάθε ενδιαφερόμενο. 

Άρθρο 2 

Διάρθρωση Υπηρεσιών. 

Οι Υπηρεσίες του Επιμελητηρίου Χανίων (ΠΔ 31/7/1933 
ΦΕΚ 229/Α/2.8.1Θ33) διαρθρώνονται σε επίπεδο Διεύθυν¬ 
σης, η οποία συγκροτείται ως εξής: 

α.Τμήμα Εμποροβιομηχανικών και Επαγγελματοβιοτε- 
χνικών θεμάτων. 

β. Τμήμα Διοικητικού - Οικονομικού. 

γ. Τμήμα Μητρώου Μηχανογραφικών Εφαρμογών. 

Άρθρο 3 
Αρμοδιότητες. 

Οι αρμοδιότητες της Δ/νσης ανάγονται στα παρακάτω 
θέματα, τα οποία κατανέμονται μεταξύ των Τμημάτων, ως 
εξής: 

α. ΤΜΗΜΑ ΕΜΠΟΡΟΒΙΟΜΗΧΑΝΙΚΩΝ ΚΑΙ ΕΠΑΓΓΕΛ- 
ΜΑΤΟΒΙΟΤΕΧΝΙΚΩΝ ΘΕΜΑΤΩΝ 

Στην αρμοδιότητα του Τμήματος Εμποροβιομηχανικών 
και Επαγγελματοβιοτεχνικών θεμάτων ανήκουν: 

Η μελέτη κάθε θέματος που αφορά την βιομηχανία, το 
εμπόριο, την βιοτεχνία και τα επαγγέλματα για την ενά¬ 
σκηση του γνωμοδοτικού έργου του Επιμελητηρίου. 

Η παρακολούθηση κάθε θέματος που αναφέρεται στο 
εισαγωγικό και εξαγωγικό εμπόριο της χώρας, καθώς και 
στη βιομηχανία της περιφέρειας του Επιμελητηρίου, η ε¬ 
νημέρωση των ενδιαφερομένων μελών επί των εκάστοτε 
ισχυουσών διατάξεων και η εισήγηση στις αρμόδιες αρ¬ 
χές για τα παραπάνω θέματα. 

Η στατιστική παρακολούθηση της εμπορικής και βιομη¬ 
χανικής κίνησης, η συγκέντρωση και μελέτη όλων των 
στατιστικών στοιχείων των εκδιδομένων από όλες τις αρ¬ 
μόδιες υπηρεσίες, καθώς και η δημοσίευση των στοιχεί¬ 
ων αυτών και των πορισμάτων της μελέτης στο μηνιαίο 
δελτίο του Επιμελητηρίου. 

Η έρευνα της αγοράς και η μελέτη των προβλημάτων 
του εμπορίου και της βιομηχανίας. 

Η μελέτη, η αντιμετώπιση και η παρακολούθηση κάθε 
θέματος που αφορά τα επαγγέλματα και τις βιοτεχνίες 
της περιφέρειας του Επιμελητηρίου και η εφαρμογή των 
σχετικών διατάξεων νόμων και κανονιστικών γενικά πρά¬ 
ξεων, καθώς και η ενημέρωση των μελών του Επιμελητη¬ 
ρίου επί των εκάστοτε ισχυόντων. 

Η κατάρτιση προγράμματος επί της πορείας και της 
δραστηριότητας του Επιμελητηρίου ως συμβουλευτικού 
και γνωμοδοτικού οργάνου της πολιτείας και ως φορέα α¬ 
νάπτυξης και προαγωγής των επαγγελμάτων και της βιο¬ 
τεχνίας, του εμπορίου και της βιομηχανίας. 

Η μελέτη και πρόταση μέτρων για την απλούστευσητων 
διαδικασιών που ακολουθεί το Επιμελητήριο, με σκοπό 
την αύξηση της παραγωγικότητας και την ταχύτερη εξυ¬ 
πηρέτηση των συναλλασσομένων. 

Η προπαρασκευή της συμμετοχής του Επιμελητηρίου 
σε συνέδρια στο εσωτερικό και στο εξωτερικό, καθώς και 
σε εμπορικές αποστολές. 

Η οργάνωση εκθεσιακών εκδηλώσεων στο εσωτερικό 
και το εξωτερικό σε συνεργασία με τις αρμόδιες κρατικές 
υπηρεσίες. 

Η καταγραφή των επιτόπιων εμπορικών συνηθειών και 
εμπορικών εθίμων. 

Η τήρηση ευρετηρίου των εκάστοτε υφισταμένων Σω¬ 
ματείων Ενώσεων Ομοσπονδιών, Συνεταιρισμών κ.λπ. 

Η επιμέλεια της σύνταξης έκδοσης και διεκπεραίωσης 
του μηνιαίου δελτίου του Επιμελητηρίου. 

Η συγκέντρωση και επεξεργασία στοιχείων που αφο¬ 
ρούν την δημιουργία επενδύσεων στους κλάδους τουρι¬ 
σμός, μεταφορές και εισηγήσεις προς την Διοίκηση για 
παραπέρα ενέργειες. 

Η παρακολούθηση των προκυτττόντων θεμάτων για το 
δασμολόγιο και τελωνειακός αμφισβητήσεις. 

Η συγκέντρωση στοιχείων, πληροφοριών και μελέτη θε¬ 
μάτων που αφορούν τουριστικά θέματα και θέματα μετα¬ 
φορών, το νομοθετικό πλαίσιο που τα αφορά, ενημέρωση 
των ενδιαφερομένων, καθώς και προτάσεις προς την πο¬ 
λιτεία για ρύθμιση θεμάτων που αφορούν τον Τουρισμό 
και τις μεταφορές. 

Η επεξεργασία και παροχή στατιστικών στοιχείων που 


αφορούν το γνωμοδοτικό έργο του Επιμελητηρίου για 
την ανάπτυξη του τουρισμού και των μεταφορών. 

β. ΤΜΗΜΑ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ 

Στην αρμοδιότητα του Τμήματος Διοικητικού - Οικονο¬ 
μικού, ανήκουν: 

Ο χειρισμός όλων των θεμάτων υπηρεσιακής κατάστα¬ 
σης του προσωπικού. 

Η επεξεργασία στοιχείων για την αριθμητική σύνθεση 
και τις αριθμητικές μεταβολές του προσωπικού. 

Η μέριμνα για τη διακρίβωση των αναγκών εκπαίδευσης 
του προσωπικού. 

Η μέριμνα για την εφαρμογή προγραμμάτων εκπαίδευ¬ 
σης προσωπικού στο εσωτερικό και εξωτερικό στα πλαί¬ 
σια της ισχύουσας κάθε φορά σχετικής νομοθεσίας. 

Η μέριμνα για τη διατήρηση και λειτουργία της βιβλιο¬ 
θήκης και τον εμπλουτισμό της με έντυπο υλικό. 

Η διακίνηση της αλληλογραφίας, δακτυλογράφηση, α¬ 
ναπαραγωγή εγγράφων και εντύπων, διεκπεραίωση και 
τήρηση του Γενικού Πρωτοκόλλου των εισερχομένων και 
εξερχομένων εγγράφων. 

Η μέριμνα για τη βεβαίωση του γνήσιου της υπογραφής 
του προσωπικού και των πολιτών. 

Η μέριμνα για την παραλαβή από το Εθνικό Τυπογρα- 
φείο των φύλλων της Εφημερίδας της Κυβέρνησης ή άλ¬ 
λων εντύπων και διανομή τους στα αρμόδια γραφεία. 

Η μέριμνα για τη φύλαξη και καθαρισμό της Υπηρεσίας. 

Η μέριμνα για τη λειτουργία του τηλεφωνικού κέντρου, 
τηλετύπων και λοιπών μέσων επικοινωνίας. 

Η μέριμνα για την τήρηση των Πρακτικών της Διοικητι¬ 
κής Επιτροπής και του Διοικητικού Συμβουλίου του Επι¬ 
μελητηρίου. 

Η μέριμνα για την κατάρτιση και τροποποίηση του προ¬ 
ϋπολογισμού του Επιμελητηρίου. 

Η διαχείριση κάθε δαπάνης, καθώς και η εκκαθάριση α¬ 
ποδοχών και γενικά αποζημιώσεων προσωπικού. 

Η μέριμνα για την είσπραξη κάθε εσόδου. 

Η μέριμνα για την προμήθεια κάθε μηχανήματος, υλικού 
εφοδίου ή άλλου περιουσιακού στοιχείου, σύμφωνα με 
την ισχύουσα νομοθεσία. 

Η μέριμνα για την εκτέλεση εργασιών (τυπογραφικών, 
επισκευής και συντήρησης κτιρίων, εγκαταστάσεων, μη¬ 
χανημάτων κ.λπ.). 

Η μέριμνα για την εκποίηση κάθε περιουσιακού στοιχείου. 

Η μέριμνα για τη στέγαση της Υπηρεσίας. 

Η μέριμνα για τη διαχείριση του υλικού της Υπηρεσίας. 

γ. ΤΜΗΜΑ ΜΗΤΡΩΟΥ - ΜΗΧΑΝΟΓΡΑΦΙΚΩΝ ΕΦΑΡΜΟ¬ 
ΓΩΝ 

Στην αρμοδιότητα του Τμήματος Μητρώου - Μηχανο¬ 
γραφικών Εφαρμογών ανήκουν: 

Η τήρηση των μητρώων των μελών του Επιμελητηρίου, 
η συνεχής ενημέρωσή τους καθώς και η έκδοση σχετικών 
πιστοποιητικών. 

Η σύνταξη των εκλογικών καταλόγων για την ανάδειξη 
της Διοικήσεως του Επιμελητηρίου και κάθε σχετική ερ¬ 
γασία με τις εκλογές. 

Η παραλαβή και έλεγχος δικαιολογητικών για την έκδο¬ 
ση άδειας παραγωγού Ασφαλίσεων, Ασφαλιστικών Πρα¬ 
κτόρων, Μεσιτών Ασφαλίσεων, Ασφαλιστικών Συμβού¬ 
λων και Συντονιστών Ασφαλιστικών Συμβούλων καθώς 
και τήρηση Ειδικού Μητρώου αυτών. 

Η έκδοση αδειών Μεσιτών Αστικών Συμβάσεων και τή¬ 
ρηση ειδικού Μητρώου αυτών. 

Η παραλαβή και έλεγχος δικαιολογητικών για την εγ¬ 
γραφή στο Ειδικό Μητρώο Εξαγωγέων. 

Κάθε ενέργεια για την εφαρμογή του Νόμου περί Εμπο¬ 
ρικών Αντιπροσώπων. 

Η έρευνα και μελέτη θεμάτων που έχουν σχέση με τις 
θαλάσσιες μεταφορές, τα λιμάνια του Νομού, καθώς και 
τις αερομεταφορές. 

Η μελέτη και εκπόνηση κλαδικών μελετών, επιχειρήσε¬ 
ων της περιφέρειας και της Κρήτης γενικότερα, σε σχέση 
με τους κλάδους σε Πανελλήνια κλίμακα. 

Η έκδοση πιστοποιητικών προελεύσεως. 

Η διενέργεια διαιτησιών, πραγματογνωμοσυνών, δειγ¬ 
ματοληψιών καθώς και η επίλυση εμπορικών διαφορών, 
σύμφωνα με την ισχύουσα νομοθεσία. 

Η θεώρηση του ομοίου και γνησίου της υπογραφής των 
μελών του Επιμελητηρίου. 

Η πλήρης κάλυψη των μηχανογραφικών αναγκών όλων 
των Τμημάτων της Υπηρεσίας από πλευράς ανάλυσης, 
σχεδίασης προγραμματισμού τεκμηρίωσης, υλοποίησης 
των εφαρμοφών και σύνταξης Ειδικών Τεχνικών Μελετών 
και Μελετών Σκοπιμότητας. 

Άρθρο 4 

Κατάταξη θέσεων σε Κατηγορίες και Κλάδους. 

Οι θέσεις του μόνιμου προσωπικού κατά κατηγορίες και 
κλάδους ορίζονται ως εξής: 

ΚΑΤΗΓΟΡΙΑ ΠΕ 

Κλάδος ΠΕ Διοικητικού - Οικονομικού, θέσεις τέσσε¬ 
ρεις (4) 

ΚΑΤΗΓΟΡΙΑ ΤΕ 

Κλάδος ΤΕ Διοικητικού - Λογιστικού, θέση μία (1) 
Κλάδος ΤΕ Πληροφορικής 
Ειδικότητας Πληροφορικής, θέση μία (1) 

ΚΑΤΗΓΟΡΙΑ ΔΕ 

Κλάδος ΔΕ Διοικητικού - Λογιστικού, θέσεις επτά (7) εκ 
των οποίων μία (1) θέση ειδικότητας εισπράκτορα 
Κλάδος ΔΕ Μεταφραστών - Διερμηνέων, θέση μία (1) 
Ειδικότητα δύο (2) ξένων γλωσσών (Αγγλικής - Γαλλι¬ 
κής, Αγγλικής - Γερμανικής). 

ΚΑΤΗΓΟΡΙΑ ΥΕ 

Κλάδος ΥΕ Επιμελητών, θέση μία (1) 

Κλάδος ΥΕ Προσωπικού Καθαριότητας, θέση μία (1). 

Άρθρο 5 

Θέσεις προσωποπαγείς που καταργούνται με την απο¬ 
χώρηση των υπηρετούντων Υπαλλήλων. 

Κλάδος ΥΕ Εισπρακτόρων, θέση μία (1), άρθρο 27 Ν. 
2190/94. 

Κλάδος ΤΕ Ραδιοτηλεγραφητών, θέση μία (1), άρθρο 32 
Ν. 2190/94. 

Κλάδος ΥΕ Εποπτών φυλάκων, θέση μία (1) Ν. 1476/84. 
Κλάδος ΥΕ Καθαρίστριας, θέση μία (1) άρθρο 44 Ν. 
1882/90, με σχέση εργασίας ιδιωτικού δικαίου αορίστου 
χρόνου. 

Άρθρο 6 

Προσόντα διορισμού. 

Τα προσόντα διορισμού σε θέσεις μονίμου προσωπικού 
ορίζονται τα κατά ειδικότητα προβλεπόμενα στις διατά¬ 
ξεις του ΠΔ 194/88 (ΦΕΚ 84/Α/88), όπως τροποποιήθηκε 
μετά ΠΔ 172/92 (ΦΕΚ81/Α/92) και368/92 (ΦΕΚ 186/Α/92). 


Άρθρο 7 

Προϊστάμενοι Υπηρεσιών. 

1. Της Διεύθυνσης του Επιμελητηρίου, προΐσταται μόνι¬ 
μος υπάλληλος του κλάδου ΠΕ Διοικητικού - Οικονομικού 
της Κατηγορίας ΠΕ και εν ελλείψει, ΤΕ Διοικητικού - Λογι¬ 
στικού της Κατηγορίας ΤΕ ή ΔΕ Διοικητικού - Λογιστικού 
της Κατηγορίας ΔΕ. 

2. ΤωνΤημάτωντου Επιμελητηρίου, πληντου Τμήματος 
Μητρώου - Μηχανογραφικών Εφαρμογών, προΐστανται 
μόνιμοι υπάλληλοι του Κλάδου ΠΕ Διοικητικού - Οικονο¬ 
μικού ή ΤΕ Διοικητικού - Λογιστικού και εν ελλείψει, ΔΕ Δι¬ 
οικητικού - Λογιστικού ή ΔΕ Μεταφραστών - Διερμηνέων. 

3. Του Τμήματος Μητρώου - Μηχανογραφικών Εφαρ¬ 
μογών, προΐσταται μόνιμος υπάλληλος του Κλάδου ΤΕ 
Πληροφορικής και, εν ελλείψει, ΠΕ Διοικητικού - Οικονο¬ 
μικού ή ΤΕ Διοικητικού - Λογιστικού ή ΔΕ Διοικητικού - Λο¬ 
γιστικού. 

Άρθρο 8 

Μεταβατικές Διατάξεις 

1. Οι κατά την δημοσίευση του παρόντος μόνιμοι υπάλ¬ 
ληλοι του Επιμελητηρίου Χανίων, κατατάσσονται αυτοδί¬ 
καια σε θέσεις αντίστοιχες κατά κλάδους και κατηγορίες 
που προβλέπονται στο άρθρο 3 του παρόντος. 

2. Από τη δημοσίευση του παρόντος, καταργείται η Κοι¬ 
νή Απόφαση των Υπουργών Εθνικής Οικονομίας και Οικο¬ 
νομικών αριθμ. 213184/14241/24.9.71 «Περί Οργανώσε- 
ως των Υπηρεσιών του Εμπορικού και Βιομηχανικού Επι¬ 
μελητηρίου Χανίων» (ΦΕΚ 822/Β/1971) και κάθε άλλη 
διάταξη που ρυθμίζει διαφορετικά θέματα ρυθμιζόμενα 
από το παρόν διάταγμα. 

Στον Υφυπουργό Ανάπτυξης αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 21 Ιανουάριου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 
ΕΣΩΤΕΡΙΚΩΝ. ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΣΤΑΥΡΟΣ ΜΠΕΝΟΣ ΝΙΚ. ΧΡΙΣΤΟΔΟΥΛΑΚΗΣ 

ΑΝΑΠΤΥΞΗΣ 

ΜΙΧ. ΧΡΥΣΟΧΟΪΔΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 11 (2) 

Οργανισμός του Βιοτεχνικού Επιμελητηρίου Πειραιώς. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 20 του Ν. 2503/97 «Διοίκη¬ 
ση, Οργάνωση, Στελέχωσητης Περιφέρειας, ρύθμιση θε¬ 
μάτων για την τοπική αυτοδιοίκηση και άλλες διατάξεις» 
(ΦΕΚ 107/Α). 

2. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α/85) όπως προστέθηκε με 
το άρθρο 27 του Ν. 2081/92 (ΦΕΚ 154/Α/92) και τροπο¬ 
ποιήθηκε με το άρθρο 1 παραγρ. 2α του Ν. 2469/97 (ΦΕΚ 
38/Α) και το γεγονός ότι από τις διατάξεις του παρόντος 

διατάγματος δεν προκαλείται πρόσθετη δαπάνη σε βά¬ 
ρος του προϋπολογισμού του Επιμελητηρίου Πειραιώς. 

3. Το Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας Ενέργειας και Τεχνολογίας και Εμπο¬ 
ρίου στο Υπουγείο Ανάπτυξης» (ΦΕΚ 19/Α/96). 

4. Το Π.Δ. 373/1995 «Συγχώνευση των Υπουργείων Προ¬ 
εδρίας της Κυβέρνησης και Εσωτερικών στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων τους» (ΦΕΚ Α/201/95. 

5. Την 114/4.10.96 απόφαση του Πρωθυπουργού και 
της Υπουργού Ανάπτυξης «Ανάθεση αρμοδιοτήτων 
στους Υφυπουργούς Ανάπτυξης Άννα Διαμαντοπούλου 
και Μιχάλη Χρυσοχοΐδη» (ΦΕΚ 924/Β/96). 

Θ.Την ΔΙΔΚ/Φ. 1/20199/5.9.97 απόφαση του Πρωθυ¬ 
πουργού και του Υπουργού Εσωτερικών, Δημ. Διοίκησης 
και Αποκέντρωσης στους Υφυπουργούς Εσωτερικών Δη¬ 
μόσιας Διοίκησης και Αποκέντρωσης (ΦΕΚ 801/Β/97),ό¬ 
πως τροποποιήθηκε με την όμοιά της αριθμ. ΔΙΔΚ. 
Φ1/23470/20.10.97 (ΦΕΚ924 Β'.). 

7. Την 1107147/1239/0006Α/4.10.96απόφασητου Πρω¬ 
θυπουργού και του Υπουργού Οικονομικών στους Υφυ¬ 
πουργούς Οικονομικών» (ΦΕΚ922/Β). 

8. Την 464/1998 Γνωμοδότηση του Συμβουλίου της Επι¬ 
κράτειας με πρόταση των Υφυπουργών Εσωτ. Δημ. Διοί¬ 
κησης και Αποκέντρωσης, Οικονομικών και Ανάπτυξης, α¬ 
ποφασίζουμε: 

Αρθρο 1 

Αποστολή του Βιοτεχνικού Επιμελητηρίου Πειραιώς. 

1. Το Βιοτεχνικό Επιμελητήριο Πειραιώς, Ν.Π.Δ.Δ. απο¬ 
τελεί υποχρεωτική, αυτοτελή και ανεξάρτητη ένωση φυ¬ 
σικών και νομικών προσώπων, που ασκούν εμπορική δρα¬ 
στηριότητα στην περιφέρεια του Νομού Πειραιώς και τε¬ 
λεί υπό την εποπτεία του Υπουργού Ανάπτυξης. 

2. Σκοπός του Βιοτεχνικού Επιμελητηρίου Πειραιώς 
είναι η προστασία και ανάπτυξη του εμπορίου, της βιο¬ 
μηχανίας της βιοτεχνίας και των επαγγελμάτων στην 
περιφέρειά του μέσα στα πλαίσια των συμφερόντων 
της Εθνικής Οικονομίας, ως και η εν γένει οικονομική 
πρόοδος αυτής. 

Η παροχή γνωμοδοτικών εισηγήσεων, για κάθε θέμα 
οικονομικού περιεχομένου, στην πολιτεία με γνώμονα 
πάντοτε την οικονομική ανάπτυξη της περιφέρειά του 
και την εξυπηρέτηση του γενικότερου συ μφέροντος της 
εθνικής οικονομίας. Επίσης η παροχή γνωμοδοτικών ει¬ 
σηγήσεων και πληροφοριών για κάθε θέμα οικονομικού 
περιεχομένου προς τα μέλη του και κάθε ενδιαφερόμε¬ 
νο. 

Άρθρο 2. 

Διάρθρωση Υπηρεσιών. 

Οι υπηρεσίες του Βιοτεχνικού Επιμελητηρίου Πειραιώς 
διαρθρώνονται σε επίπεδο Διεύθυνσης, η οποία συγκρο¬ 
τείται ως εξής: 

ΤΜΗΜΑΤΑ: 

α. Τμήμα Βιοτεχνικών Θεμάτων 

β. Τμήμα Μητρώου 

γ. Τμήμα Διοικητικού - Οικονομικού και Γραμματεία της 
Διοικητικής Επιτροπής του Διοικητικού Συμβουλίου. 

δ. Τμήμα Μηχανογραφικών Εφαρμογών. 


ΑΥΤΟΤΕΛΗ ΓΡΑΦΕΙΑ 

α. Γ ραφείο Τύπου Δημοσίων Σχέσεων και Εκδόσεων. 

β. Γ ραφείο Νομικών Υποθέσεων. 

Άρθρο 3 
Αρμοδιότητες. 

Οι αρμοδιότητες της Διεύθυνσης ανάγκονται στα πα¬ 
ρακάτω θέματα, τα οποία κατανέμονται μεταξύ των Τμη¬ 
μάτων και αυτοτελών γραφείων, ως εξής: 

α) ΤΜΗΜΑ ΒΙΟΤΕΧΝΙΚΩΝ ΘΕΜΑΤΩΝ 

Στην αρμοδιότητα του Τμήματος Βιοτεχνικών Θεμάτων, 
ανήκουν: 

- Η γνωμοδότηση επί σχεδίων Νόμων, Προεδρικών Δια¬ 
ταγμάτων και Διοικητικών Αποφάσεων που αφορούν την 
Βιοτεχνία και την Οικονομία της Χώρας γενικότερα καθώς 
και εισηγήσεις και προτάσεις για τροποποιήσεις επί νό¬ 
μων και αποφάσεων που είναι σε ισχύ. 

- Η παρακολούθηση της βιοτεχνικής κίνησης της Επιμε- 
λητηριακής Περιφέρειας ως προς την βιωσιμότητα των ε¬ 
πιχειρήσεων, ως προς την εξαγωγική τους δραστηριότη¬ 
τα και ως προς τις αλλαγές στην κλαδική εξέλιξη της με¬ 
ταποίησης, ως και η παρακολούθηση και γνωμοδοτική 
μεσολάβηση επί των χρηματοπιστωτικών όρων για την 
Βιοτεχνία. 

- Η σύνταξη ετήσιας έκθεσης για τη δραστηριότητα του 
Επιμελητηρίου ως και η υποβολή προτάσεων για την α- 
πλούστευση των διαδικασιών στο Επιμελητήριο. 

- Η ίδρυση ή συμμετοχή σε χρηματοπιστωτικό φορέα 
για την εξυπηρέτηση των βιοτεχνών - μελών του Επιμελη¬ 
τηρίου. 

- Η μελέτη των ειδικών προβλημάτων της Βιοτεχνικής 
τάξης και η περαιτέρω προώθησή τους με στόχο την επί¬ 
λυσή τους (βιοτεχνικά πάρκα, ζώνη ναυπηγοεπισκευής 
κ.λπ.). 

- Η ανάπτυξη της επικοινωνίας του Επιμελητηρίου με 
τους βιοτέχνες - μέλη και τις συνδικαλιστικές τους Οργα¬ 
νώσεις ως και η ενημέρωσή τους επί θεμάτων αμέσου εν¬ 
διαφέροντος τους (θέματα φορολογίας, μισθώσεων, ε¬ 
πενδύσεων, χρηματοδότησης, ανάπτυξης κ.λπ.) 

- Η μέριμνα για την επιμόρφωση και την επαγγελματική 
κατάρτιση των μελών του σύμφωνα με το άρθρο 5 παρ. 6 
του Ν. 2009/92. 

- Η σύνταξη μελετών γενικών και κλαδικών. 

- Η μέριμνα για την οργάνωση εκθέσεων ή συμμετοχής 
σε εκθέσεις βιοτεχνικών προϊόντων στο εσωτερικό και ε¬ 
ξωτερικό, η ενημέρωση των εξαγωγικών επιχειρήσεων 
για διεθνείς εκθέσεις και επιχειρηματικές απόστολέ ς στο 
εξωτερικό καθώς και η μέριμνα για την πρόσβαση των μι- 
κρομεσαίων επιχειρήσεων στις κρατικές προμήθειες. 

- Η μέριμνα για την συμμετοχή του Επιμελητηρίου σε 
αστικές εταιρίες μη κερδοσκοπικού χαρακτήρα και η 
παρακολούθηση των εργασιών τους. 

- Η επικοινωνία και συνεργασία με την Κεντρική Ένωση 
Επιμελητηρίων σε θέματα βιοτεχνικά και επιμελητηριακά. 

- Η μελέτη της Κοινοτικής Νομοθεσίας που αφορά τις 
μικρομεσαίες επιχειρήσεις η παρακολούθηση των προ¬ 
γραμμάτων της Ευρωπαϊκής Ένωσης και των προγραμ¬ 
μάτων των Κοινοτικών Ταμείων που αφορούν τη Βιοτε¬ 
χνία. . 

- Η μέριμνα για την επαφή με το Ευρωεπιμελητήριο, το 
Διεθνές Εμπορικό Επιμελητήριο, άλλες διεθνείς ενώσεις, 
με το γραφείο της Κεντρικής Ένωσης Επιμελητηρίων στις 
Βρυξέλλες, με τις ξένες Πρεσβείες και τους Εμπορικούς 

Ακολούθους της Χώρας μας στο εξωτερικό, με στόχο την 
προαγωγή των συμφερόντων των μελών του Επιμελητη¬ 
ρίου. 

β) ΤΜΗΜΑ ΜΗΤΡΩΟΥ 

Στην αρμοδιότητα του τμήματος αυτού υπάγεται: 

- Η τήρηση Ειδικού Μητρώου Βιοτεχνικών Επωνυμιών 
καθώς και η μέριμνα για την εκκαθάριση ή αναθεώρησή 
του. 

- Η διαρκής παρακολούθηση της ίδρυσης, τροποποίη¬ 
σης ή διάλυσης των Βιοτεχνικών Επιχειρήσεων της Περι¬ 
φέρειας του Επιμελητηρίου. 

- Η έκδοση πιστοποιητικών εγγραφής στο τηρούμενο 
Μητρώο επωνυμιών, η βεβαίωση του γνησίου της υπο¬ 
γραφής των μελών καθώς και η επιμέλεια διενέργειας αυ¬ 
τοψιών που αφορούν την σωστή τήρηση του Μητρώου. 

- Η θεώρηση ελέγχου του δικαιώματος χρήσης της ε¬ 
πωνυμίας και του διακριτικού τίτλου σε νεοσυσταθείσες, 
τροποποιούμενες ή διαλυόμενες βιοτεχνικές επιχειρή¬ 
σεις της Περιφέρεαςτου Επιμελητηρίου. 

- Η σύνταξη καταλόγου τακτικών πραγματογνωμόμων 
και δειγματοληπτών σύμφωνα με τις ισχύουσες διατά¬ 
ξεις. 

- Η επιμέλεια για την διενέργεια πραγματογνωμοσυνών, 
δειγματοληψιών και διαιτησιών σύμφωνα με τις ισχύου- 
σες διατάξεις. 

- Η επιμέλεια για την επίλυση των επαγγελματικών δια¬ 
φορών και την έκδοσης των σχετικών αποφάσεων. 

- Η χορήγηση των κωδικών αριθμών στους κατασκευα¬ 
στές χρυσοχόους σύμφωνα με τις ισχύουσες αγορανομι- 
κές διατάξεις και η τήρηση μητρώου κωδικών αριθμών 
σήμανσης πολυτίμων μετάλλων. 

- Η επιμέλεια για την σύνταξη των εκλογικών καταλόγων 
για την ανάδειξη της Διοίκησης του Επιμελητηρίου καθώς 
και κάθε σχετική εργασία με την διεξαγωγή των εκλογών. 

- Η τήρηση αρχείου στοιχείων, νόμων, κανονισμών, δι¬ 
καστικών αποφάσεων, ερμηνευτικών εγκυκλίων κ.λπ. για 
την τεκμηρίωση του έργου στα πλαίσια των αρμοδιοτή¬ 
των του τμήματος. 

- Η στατιστική παρακολούθηση των λειτουργικών δεδο¬ 
μένων του τμήματος και η έκδοση σχετικών στατιστικών 
δελτίων. 

- Η σύνταξη μελετών, εκθέσεων, εισηγήσεων στα πλαί¬ 
σια των αρμοδιοτήτων του Τμήματος Μητρώου. 

γ) ΤΜΗΜΑ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ ΚΑΙ ΓΡΑΜ¬ 
ΜΑΤΕΙΑ ΤΗΣ ΔΙΟΙΚΗΤΙΚΗΣ ΕΠΙΤΡΟΠΗΣ, ΤΟΥ ΔΙΟΙΚΗΤΙ¬ 
ΚΟΥ ΣΥΜΒΟΥΛΙΟΥ 

Στην αρμοδιότητα του Τμήματος αυτού υπάγεται: 

- Ο χειρισμός όλων των θεμάτων υπηρεσιακής κατά- 
στασηςτου προσωπικού και η μέριμνα για τηντήρηση των 
στοιχείων μεταβολών του σε συνολικό, ειδικό και σε προ¬ 
σωπικό επίπεδο. 

- Η μέριμνα για την εκπαίδευση και επιμόρφωση του 
προσωπικού στο εσωτερικό ή το εξωτερικό στα πλαίσια 
της ισχύουσας Νομοθεσίας και των αναγκών του Επιμε¬ 
λητηρίου. 

Η διακίνηση της αλληλογραφίας, δακτυλογράφησης 
και αναπαραγωγής εγγράφων και εντύπων, καθώς και η 
αποστολή τηλετύπων και η τηλεμετάδοση εγγράφων. 

- Η τήρηση αρχείου εγγράφων, πρωτοκόλλου. 

- Η μέριμνα για την παραλαβή από το Εθνικό Τυπογρα¬ 
φείο των σχετικών φύλλων της Εφημερίδας της Κυβερνή- 
σεως και η διανομή τους στις αρμόδιες Υπηρεσίες. 


- Η βεβαίωση υπό του Προϊσταμένου του Τμήματος της 
ακρίβειας αντιγράφων και φωτοτυπιών οποιονδήποτε εγ¬ 
γράφων και δικαιολογητικών. 

- Η βεβαίωση υπό του Προϊσταμένου του Τμήματος του 
γνησίου της υπογραφής του προσωπικού και των πολι¬ 
τών. 

- Η μέριμνα για την στέγαση της υπηρεσίας, την ασφά¬ 
λιση του κπρίου και την σωστή αξιοποίηση των χώρων 
στέγασης και των ακινήτων του Επιμελητηρίου. 

- Η μέριμνα για την προμήθεια καθώς και εκποίηση κά¬ 
θε περιουσιακού στοιχείου. 

- Η μέριμνα για την λειτουργία του τηλεφωνικού κέ¬ 
ντρου, του ΤΕΙΕΡΑΧ και των λοιπών μέσων επικοινωνίας. 

- Η μέριμνα για την εκτέλεση εργασιών (συντήρηση - ε¬ 
πισκευή κτιρίων, εγκατάσταση - συντήρηση - επισκευή 
μηχανημάτων, επίπλων κ.λπ.), καθώς καιημέριμναγιατην 
διαχείριση του υλικού της υπηρεσίας. 

- Η μέριμνα για την φύλαξη και τον καθαρισμό των χώ¬ 
ρων, της υπηρεσίας. 

- Η μέριμνα για την κίνηση των οχημάτων. 

- Η μέριμνα για την είσπραξη κάθε εσόδου, η πρόσκλη¬ 
ση των μελών του Επιμελητηρίου προς εξόφληση των 
συνδρομών τους. 

- Η διαχείριση κάθε δαπάνης καθώς και η εκκαθάριση α¬ 
ποδοχών και γενικά αποζημιώσεων προσωπικού. 

- Η μέριμνα για την κατάρτιση, τροποποίηση και παρα¬ 
κολούθηση προϋπολογισμού του Επιμελητηρίου καθώς η 
σύνταξη του απολογισμού. 

- Η διαχείριση πάγιας προκαταβολής για την αντιμετώ¬ 
πιση εκτάκτων αναγκών του Επιμελητηρίου. Τ ο ποσόν της 
ταμειακής πρόβλεψης θα καθορίζετα εκάστοτε με από¬ 
φαση της Διοικητικής Επιτροπής του Επιμελητηρίου. 

Η Γραμματεία της Διοικητικής Επιτροπής Διοικητικού 
Συμβουλίου μετά εξής καθήκοντα: 

- Η μέριμνα για την πρόσκληση των μελών της Διοίκη¬ 
σης στις συνεδριάσεις, η προετοιμασία των θεμάτων η¬ 
μερήσιας διάταξης, η συγκέντρωση στοιχείων που χρειά¬ 
ζονται για την λήψη αποφάσεων από την διοίκηση και η 
γραμματειακή υποστήριξη των μελών της Διοικητικής Ε¬ 
πιτροπής. 

- Η μέριμνα για την τήρηση των πρακτικών της Διοικητι¬ 
κής Επιτροπής και του Διοικητικού Συμβουλίου του Επι¬ 
μελητηρίου και η επ’ αυτών ενημέρωση των αρμοδίων 
Τμημάτων. 

- Η επιμέλεια για την αποστολή αντιγράφων και πρακτι¬ 
κών του Διοικητικού Συμβουλίου στο Υπουργείο Ανάπτυ¬ 
ξης- 

- Η τήρηση αρχείου και ευρετηρίου των θεμάτων αρμο¬ 
διότητας της Διοίκησης, η τήρηση βιβλίου επιτροπών και 
συμβουλίων που μετέχουν ως εκπρόσωποι του Επιμελη¬ 
τηρίου μέλη του Διοικητικού Συμβουλίου και μέλη του 
Βιοτεχνικού Επιμελητηρίου Πειραιώς, η τήρηση βιβλίου 
παρουσίας των μελών των οργάνων διοίκησης του Επιμε¬ 
λητηρίου, ως και η τήρηση αρχείου αποτελεσμάτων αρ¬ 
χαιρεσιών ανάδειξης μελών οργάνων διοίκησης. 

- Η προετοιμασία θεμάτων για τη συμετοχή των μελών 
της Διοικητικής Επιτροπής και του Διοικητικού Συμβουλί¬ 
ου σε διάφορες εκδηλώσεις, συνέδρια, σεμινάρια, ημερί¬ 
δες κ.λπ. ως τήρηση αρχείου άρθρων και ομιλιών των με¬ 
λών της Διοικητικής Επιτροπής. 

- Η μέριμνα για την παραχώρηση χρήσης της αίθουσας 
Συνεδριάσεων του Επιμελητηρίου. 

δ. ΤΜΗΜΑ ΜΗΧΑΝΟΓΡΑΦΙΚΩΝ ΕΦΑΡΜΟΓΩΝ 

Στην αρμοδιότητα του τμήματος αυτού υπάγεται: 

- Η πλήρης κάλυψη των μηχανογραφικών αναγκών του 
Επιμελητηρίου από πλευράς ανάλυσης, σχεδίασης, προ¬ 
γραμματισμού, τεκμηρίωσης, υλοποίησης των εφαρμο¬ 
γών του και σύνταξης ειδικών τεχνικών μελετών και μελε¬ 
τών σκοπιμότητας. 

- Η εκπαίδευση των χρηστών Η/Υ όλων των τμημάτων. 

- Η εκτύπωση μηχανογραφικών στοιχείων για στατιστι¬ 
κούς υπολογισμούς. 

- Η μέριμνα για την βελτίωση των προγραμμάτων και για 
την προσαρμογή των στις απαιτήσεις των οργάνων της 
Διοίκησης και των αναγκών της υπηρεσίας. 

- Η σύνδεση με διεθνή δίκτυα πληροφοριών. 

ε) ΓΡΑΦΕΙΟ ΤΥΠΟΥ - ΔΗΜΟΣΙΩΝ ΣΧΕΣΕΩΝ - ΕΚΔΟΣΕ¬ 
ΩΝ 

Στην αρμοδιότητα του Γραφείου αυτού υπάγονται: 

- Η τακτική προβολή του έργου και των θεμάτων του Ε¬ 
πιμελητηρίου δια του τύπου και δια παντός άλλου πρό¬ 
σφορου μέσου ενημέρωσης, σύμφωνα με τη βούληση και 
τις αποφάσεις της Διοίκησης. 

- Η επιμέλεια για την οργάνωση των εκδηλώσεων του Ε¬ 
πιμελητηρίου, για την υποδοχή και φιλοξενία των ξένων α¬ 
ποστολών, σε συνεργασία με τα τμήματα: Βιοτεχνικών θε¬ 
μάτων και Διοικητικού Οικονομικού. 

- Η μέριμνα για τη λειτουργία όλων των βιβλιοθηκών του 
Επιμελητηρίου, για τον εμπλουτισμό τους και την ενημέ¬ 
ρωσή τους. (Χάρτες, ΦΕΚ οικονομικές εκδόσεις, ημερή¬ 
σιο και περιοδικό έντυπο λοιπό υλικό κ.λπ.). 

- Η παρακολούθηση του ημερήσιου τύπου και η ενημέ¬ 
ρωση των οργάνων της Διοίκησης και των υπηρεσιών του 
Επιμελητηρίου επί των θεμάτων που αμέσως και εμμέσως 
ενδιαφέρουν τις μικρομεσαίες επιχειρήσεις. 

- Η έκδοση ΔΕΛΤΙΩΝ ΤΥΠΟΥ επί των πάσης φύσεως εκ¬ 
δηλώσεων του Επιμελητηρίου. 

- Η μέριμνα για κάθε είδους επαφή σε επίπεδο δημοσίων 
σχέσεων. (Εορταστικές κάρτες, ειδοποιήσεις για ενέργει¬ 
ες του Βιοτεχνικού Επιμελητηρίου Πειραιώς, η παρακο¬ 
λούθηση και προβολή των δράσεων των οργάνων της Δι¬ 
οίκησης) και η τήρηση του πρωτοκόλλου δημοσίων σχέ¬ 
σεων. 

- Η τήρηση αρχείων εκδόσεων του Βιοτεχνικού Επιμε¬ 
λητηρίου Πειραιώς. 

- Η τήρηση φωτογραφικού αρχείου του Βιοτεχνικού Ε¬ 
πιμελητηρίου Πειραιώς. 

- Η φροντίδα συντήρησης των μέσων που χρησιμοποιεί 
το Επιμελητήριο για την προβολή του (Υλικοτεχνικά μέσα 
κ.λπ.). 

- Η μέριμνα για την κοινωνική δράση και εμφάνιση του 
Επιμελητηρίου και η υποβολή προτάσεων για την διαρκή 
βελτίωση των τρόπων και της ποιότητας με την οποία εμ¬ 
φανίζεται το Επιμελητήριο. 

στ) ΓΡΑΦΕΙΟ ΝΟΜΙΚΩΝ ΥΠΟΘΕΣΕΩΝ 

Στην αρμοδιότητα του Γ ραφείου υπάγονται: 

- Η νομική κάλυψη παντός υπηρεσιακού ζητήματος ως 
προς την γνωμοδότηση και τεκμηρίωση, η εκπροσώπηση 
και ο χειρισμός όλων των δικαστικών υποθέσεων του Επι¬ 
μελητηρίου. 

- Η μέριμνα για την νομική διασφάλιση της Διοίκησης ως 
προς τις αποφάσεις της, ως και η μέριμνα για τη νομική 
διασφάλιση των πόρων, των απαιτήσεων και των περιου¬ 
σιακών στοιχείων του Επιμελητηρίου. 


Άρθρο 4 

Κατάταξη θέσεων σε κατηγορίες και κλάδους. 

Οι θέσεις του μονίμου προσωπικού κατά κατηγορίες και 
κλάδους ορίζονται ως εξής: 

1. ΚΛΑΔΟΣ ΠΕ Διοικητικού - Οικονομικού / θέσεις δέκα 
( 10 ) 

2. ΚΛΑΔΟΣ ΠΕ Πληροφορικής, ειδικότητας επιστήμης 
των υπολογιστών / θέση μία (1). 

3. ΚΛΑΔΟΣ ΔΕ Διοικητικού - Λογιστικού / θέσεις οκτώ 

( 8 ). 

4. ΚΛΑΔΟΣ ΔΕ Δακτυλογράφων ειδικότητας Ελληνι¬ 
κής / θέσεις δύο (2). 

5. ΚΛΑΔΟΣ ΔΕ Προσωπικού Η/Υ ειδικότητας χειριστών 
Η/Υ / θέσεις έξι (6). 

6. ΚΛΑΔΟΣ ΥΕ Βοηθητικού προσωπικού / θέση μία (1). 

7. ΚΛΑΔΟΣ ΥΕ Προσωπικού Καθαριότητας / θέση μία 

(1). 

Άρθρο 5 

Προσωπικό με σχέση εργασίας Ιδιωτικού Δικαίου. 

1) Τρεις (3) θέσεις Ειδικού Επιστημονικού Προσωπικού 
με σχέση εργασίας ιδιωτικού δικαίου αορίστου χρόνου: 

Α) Δύο (2) θέσεις Οικονομολόγων. Ειδικοί σε θέματα οι¬ 
κονομοτεχνικά (οικονομοτεχνικές μελέτες ΜΑΝΑΟΕ- 
ΜΕΝΤ, ΜΑΒΚΕΤΙΝΟ, επιχειρησιακή έρευνα, μικρομεσαί- 
ες επιχειρήσεις, κοστολόγηση και άλλα συναφή αντικεί¬ 
μενα). 

Β) Μία (1) θέση Μηχανολόγου - Μηχανικού, με ειδική 
επιστημονική εξειδίκευση σε θέματα Μηχανολογικά. 

2) Τρεις (3) προσωρινές θέσεις ιδιωτικού δικαίου αορί¬ 
στου χρόνου σύμφωνα με τις διατάξεις του άρθρου 20 
παρ. 2-5 του Ν. 1746/88 (ΦΕΚ 2/Α/88) που θα καταργη- 
θούν μόλις κενωθούν. 

Άρθρο 6 

Προσωπικό με σχέση έμμισθης εντολής. 

Μία (1) θέση δικηγόρου Παρ’ Αρείω Πάγω. 

Η πρόσληψη του δικηγόρου γίνεται σύμφωνα με τις δια¬ 
τάξεις του Κώδικα περί Δικηγόρων. 

Άρθρο 7 

Προσόντα διορισμού. 

1. Ως προσόντα διορισμού σε θέσεις μόνιμου προσωπι¬ 
κού ορίζονται τα κατά ειδικότητα προβλεπόμενα στις δια¬ 
τάξεις του Π.Δ. 194/88 (ΦΕΚ 84/Α/88) όπως συμπληρώ¬ 
θηκε με τα Π.Δ. 172/92 (ΦΕΚ 81/Α/92) και 368/92 (ΦΕΚ 
186/Α/92). 

2. Ως προσόντα διορισμού του Ειδικού Επιστημονικού 
Προσωπικού με σχέση εργασίας ιδιωτικού δικαίου αορί¬ 
στου χρόνου, ορίζονται τα προβλεπόμενα από το άρθρο 
25 παρ. 2του Ν. 1943/91. 

Άρθρο 8 
Προϊστάμενοι. 

α) Της Διεύθυνσης του Βιοτεχνικού Επιμελητηρίου Πει¬ 
ραιά προΐσταται υπάλληλος του Κλάδου ΠΕ Διοικητικού - 
Οικονομικού και, εν ελλείψει, ΔΕ Διοικητικού - Λογιστικού. 

β) Των Τ μημάτων και των Γ ραφείων, πλην του Τ μήματος 
Μηχανογραφικών Εφαρμογών και του Γραφείου Νομικών 
Υποθέσεων, του εν λόγω Επιμελητηρίου, προΐστανται υ¬ 
πάλληλοι του Κλάδου ΠΕ Διοικητικού - Οικονομικού και, 
εν ελλείψει, ΔΕ Διοικητικού -Λογιστικού. 

γ) Του Τμήματος Μηχανογραφικών Εφαρμογών, 

προΐσταται υπάλληλος του Κλάδου ΠΕ Πληροφορικής 
και, εν ελλείψει, ΠΕ Διοικητικού - Οικονομικού ή ΔΕ Προ¬ 
σωπικού Η/Υ. 

δ) Του Γραφείου Νομικών Υποθέσεων προΐσταται δικη¬ 
γόρος. 

Άρθρο 9 

Μεταβατικές διατάξεις. 

1. Οι κατά τη την δημοσίευση του παρόντος υπηρετού- 
ντες μόνιμοι υπάλληλοι κατατάσσονται αυτοδίκαια σε θέ¬ 
σεις αντίστοιχες κατά Κλάδους και Κατηγορίες που προ- 
βλέπονται στον παρόντα Οργανισμό. 

2. Από τη δημοσίευση του παρόντος καταργείται το 
Π.Δ. 222/1988 «Οργάνωση των Υπηρεσιών του Βιοτεχνι¬ 


κού Επιμελητηρίου Πειραιώς (ΒΕΠ)» (ΦΕΚ 95/Α’), όπως 
τροποποιήθηκε με το Π.Δ. 434/1990 (ΦΕΚ 169/Α’). 

Στον Υφυπουργό Ανάπτυξης αναθέτουμε τη δημοσίευ¬ 
ση και εκτέλεση του παρόντος Διατάγματος. 

Αθήνα, 21 Ιανουάριου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 
ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΣΤΑΥΡΟΣ ΜΠΕΝΟΣ Ν. ΧΡΙΣΤΟΔΟΥΛΑΚΗΣ 

ΑΝΑΠΤΥΞΗΣ 

ΜΙΧ. ΧΡΥΣΟΧΟΪΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ <3Β * ΡΑΧ 52 34 312 


ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.βΙ.ρΓ 
ΙΝΤΕΒΝΕΤ: ΙιοΙ.ρΓ 
θ-ΓΠ3ίΙ: ην&5 @ ΙιοΙ.ρΓ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227-Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ. Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ’ Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 8 σελίδες και άνω προσαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β,Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ. Ε. Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 >· . 

15.000 » . 750 » . 

70.000 » . 3.500 » . 

30.000 » . 1.500 » . 

15.000 » . 750 » . 

5.000 » . 250 » . 

10.000 » . 500 » . 

3.000 » . 150 » . 

10.000 » . 500 » . 

250.000 » . 12.500 - . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250,000 » . 12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείρυ. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 
























